CELEX: C2004/190/20
Language: hu
Date: 2004-07-24 00:00:00
Title: C-238/04. sz. ügy: Az Európai Közösségek Bizottsága által 2004. június 7-én a Francia Köztársaság ellen benyújtott kereset

24.7.2004   
            
            
               HU
            
            
               Az Európai Unió Hivatalos Lapja
            
            
               C 190/12
            
         Az Európai Közösségek Bizottsága által 2004. június 7-én a Francia Köztársaság ellen benyújtott kereset
   (C-238/04. sz. ügy)
   (2004/C 190/20)
   Az Európai Közösségek Bizottsága, képviseli: O. Beyet és A. Whelan, meghatalmazotti minőségben, kézbesítési cím: Luxembourg, 2004. június 7-én keresetet nyújtott be az Európai Közösségek Bíróságához a Francia Köztársaság ellen.
   Az Európai Közösségek Bizottsága a következő döntés meghozatalát kéri a Bíróságtól:
   
               1.
            
            
               állapítsa meg, hogy azáltal, hogy nem ültette át megfelelően a 95/51/EK (1) és a 96/19/EK (2) irányelvek által módosított, a távközlési szolgáltatások piacának versenyéről szóló, 90/388/EGK (3) irányelv 1. cikkét és 2. cikkének (3) bekezdését, a Francia Köztársaság elmulasztotta az említett irányelv, valamint a Szerződés 249. cikke (korábbi 189. cikk) harmadik bekezdése alapján fennálló kötelezettségei teljesítését;
            
         
               2.
            
            
               kötelezze a Francia Köztársaságot a költségek viselésére.
            
         Jogalapok és fontosabb érvek:
   A francia jogrendszerben felmerül a közösségi joggal való összeegyeztethetőség problémája a kábelszolgáltatók távközlési szolgáltatásnyújtásával kapcsolatos engedélyek feltételeinek vonatkozásában.
   A telefonszolgáltatások nyújtásával kapcsolatban ugyanis a francia szabályozás azt a kötelezettséget vezeti be, hogy a kábelhálózaton történő telefonos szolgáltatásnyújtás engedélyének megadása előtt konzultálni kell az érintett településsel, illetve települések csoportjával. Ez a kötelezettség több problémát vet fel a 96/19/EK irányelvvel módosított 90/388 irányelv 2. cikkének (3) bekezdése vonatkozásában, nevezetesen, hogy nem átlátható a konzultációs eljárás, az önkormányzatoknak véleményük megfogalmazása során aránytalan mérlegelési jogkörük van, bizonytalan az eljárás tárgyilagossága abból a tényből adódóan, hogy kapcsolatok vannak egyes önkormányzatok és szolgáltatók között, a többi távközlési szolgáltatás nyújtójára nem alkalmazandó eljárás diszkriminatív jellegű, és fennáll a különböző kábelszolgáltatók közötti hátrányos megkülönböztetés veszélye.
   Az a rendszer, amely szerint a kábelszolgáltatóknak rendszeresen tájékoztatniuk kell a hálózatuk elhelyezkedése szerinti valamennyi települést, az ő tekintetükben egy további kötelezettséget hoz létre a szolgáltatásnyújtás szabadságának általános rendszerével szemben, amely a többi távközlési szolgáltatásnyújtóra vonatkozik. Mivel ezt az eltérő bánásmódot semmilyen objektív tény sem indokolja, a francia rendszer e tekintetben diszkriminatív és ellentétes a 95/51/EK és a 96/19/EK irányelvvel módosított 90/388/EGK irányelv 1. cikkének és 2. cikke (3) bekezdésének rendelkezéseivel.
   
      (1)  A 90/388/EGK irányelv módosításáról, tekintettel a kábeltelevízió hálózatoknak a már liberalizált távközlési szolgáltatások nyújtására való felhasználási korlátainak eltörléséről szóló, 1995. október 18-i 95/51/EK bizottsági irányelve (HL L 256., 1995.10.26., 49. o.)
   
      (2)  A távközlési piacokon történő teljes verseny megvalósítására vonatkozóan a 90/388/EGK irányelv módosításáról szóló, 1996. március 13-i 96/19/EK bizottsági irányelv.
   
      (3)  HL L 192., 1990.7.24., 10. o.